# amzer dremenet kevrennek
## Brezhoneg
### Etimologiezh

    Anv-kadarn savet diwar amzer, tremenet, ha kevrennek.

### Anv-kadarn

amzer dremenet kevrennek
* amzer-verb savet diwar ar verb en devout hag an anv-gwan-verb
** An dornerien o deus debret o lein. — (Jakez Riou, Geotenn ar Werc'hez ha danevelloù all, Al Liamm, 1957, p. 37.)
** Me am-eus bet trawalh a boan o sevel ma bugale, ne oan ket e-sell a gen. — (Jules Gros, Le trésor du breton parlé Deuxième Partie, 1970, p. 459.)
* amzer-verb savet diwar ar verb bezañ hag an anv-gwan-verb (evit verboù evel bezañ, mont, dont, chom, kouezhañ, degouezhout, c'hoarvezout, erruout, tremen, ...)
** bezañ : bet on, me zo bet ..., ez eus bet ...
*** C'houi n'oc'h ket bet betek feunteun Sant-Haran, Jarlig kozh ?... N'oc'h ket bet o c'hervel an Dukez ? — (Fañch al Lae, Bilzig, Kemper, 1925, p. 46.)
*** Pelec'h oc'h bet? — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 137.)
*** Pelec'h oc'h bet e-giz-se? — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 137.)
** mont : aet on, hi zo aet ...
*** − Allas ! Unan a zo aet arre ! — (Fañch an Uhel, Kontadennoù ar Bobl/1, Al Liamm, 1984, p. 16.)
** dont :
*** Me a zo deut, Itron, da c’houlenn ur banne soubenn ‘vit ur vaouez paour a zo chomet klañv-fall ‘barzh ma zi. — (Fañch an Uhel, Kontadennoù ar Bobl/3, Al Liamm, 1988, p. 29.)
** chom :
*** An teñzor a zo chomet kuzhet. — (Jakez Riou, An Ti Satanazet, Skridoù Breizh, 1944, p. 46.)
** kouezhet :
*** "[...] met kouezhet eo da blu war da votoù..." — (Ernest ar Barzhig, Minna ha danevelloù all..., Mouladurioù Hor Yezh, 1988, p. 106.)
** degouezhout :
*** Ma mitijenn, d'in-me laret, Gant ar mewelienn 'zo digwet? — (Fañch an Uhel, Gwerziou Breiz-Izel 1, An Oriant, 1868, p. 6.)
** tremen :
*** Ma flah, c'hwi n'oh ket tremenet hep pikou partoud ! — (Jules Gros, Le trésor du breton parlé Deuxième Partie, 1970, p. 413.)
** verboù gant en em :
*** N'ouzon ket pelec'h eo en em dennet ar c'hazh. — (Jules Gros, Le trésor du breton parlé Deuxième Partie, 1970, p. 515.)
** verboù en -aat
*** Kosaet eo da-vad. — (Jules Gros, Le trésor du breton parlé Troisième Partie, 1974, p. 201.)
* amzer dremenet kevrennek ar stumm-boaz : amzer-verb savet diwar ar verb en devout er stumm-boaz hag an anv-gwan-verb, implijet dreist-holl en islavarennoù
       war-lerc'h ma
** Evel ( m' ) am bez evet kafe kreñv e komañs ma c'halon da galkenniñ. — (Jules Gros, Le trésor du breton parlé Troisième Partie, 1974, p. 192.)
       war-lerc'h pa :
** Kenta medesin. — [...]. Kousket mat a rit ? Kerlaban. — Ya ! p'am bevez koaniet mat. — (Yann-Vari Perrot, An Aotrou Kerlaban Pez farsus e 3 Arvest, Brest, 1922, p. 19.)
** An douar-mañ pa e-nevez greet glao ha pa zeu da zeha a ya ken kaled ha houarn. — (Jules Gros, Le trésor du breton parlé Première Partie, 1966, p. 39.)
** Pa '-nevez bet savet eun den lod a bemp bugel gand poan e zivreh... — (Jules Gros, Le trésor du breton parlé Deuxième Partie, 1970, p. 321.)
** Ar sardin pa o-devez tourtet ar roued ha pa ne vezont ket eet e-barz, e pendallont. — (Jules Gros, Le trésor du breton parlé Deuxième Partie, 1970, p. 407.)
** Pa on-devez debret on tamm pred amañ ouz an daol on-devez (or-bez) riou d'on diouhar. — (Jules Gros, Le trésor du breton parlé Deuxième Partie, 1970, p. 505.)
** Pa e-nevez evet ur bannac'h e vez droug evel ur bleiz. — (Jules Gros, Le trésor du breton parlé Troisième Partie, 1974, p. 193.)
* amzer dremenet kevrennek ar stumm-boaz : amzer-verb savet diwar ar verb bezañ er stumm-boaz hag an anv-gwan-verb, implijet dreist-holl en islavarennoù
** Pa vez aet...
*   * Re ziwezhat eo da harz Pa vez aet ar beg e-barzh
** Pa vezan bet
** Pa vezan chomet

#### Krennlavar

* Ur yar pa he devez dozvet a zo ret dezhi kanañ. — (?, p. ?.)

#### Divinadelloù

* Petra a ra al louarn pa e-nevez kac'het war Menez-Arre ? - Serriñ e revr ha mond adarre. — (Jules Gros, Le trésor du breton parlé Troisième Partie, 1974, p. 334.)